Diari Oficial de la Generalitat Valenciana


Sumari del DOGV 1468, del 23-01-1991 (1991/820023)

ORDRE de 10 de desembre de 1990, de la Conselleria de Treball i Seguretat Social, per la qual es fa convocatòria d'ajudes per la integració laboral del minusvàlid.
-------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1990/12/10/(7)/dof/vci/html**

### Dades del document

Número de DOGV
:   1468

Data del DOGV
:   23-01-1991

Secció del DOGV
:   DISPOSICIONS GENERALS

Número del document
:   1991/820023


Data del document
:   10-12-1990

Organisme emissor
:   Conselleria de Treball i Seguretat Social

Tipus de document
:   Ordre

Anàlisi jurídica

Ordre de 10 de desembre de 1990, de la Conselleria de Treball i Seguretat Social, per la qual es fa convocatòria d'ajudes per a la integració laboral del minusvàlid.  
Per raó de la competència exclusiva que el nostre Estatut d'Autonomia atribueix a la Generalitat Valenciana en matèria d?assistència i serveis socials, es promulgà la Llei 5/1989 de 6 de juny per la qual s'assenten les bases per a una efectiva aplicació dels principis que han de regir l'actuació de l'Administració Pública en aquesta matèria.  
D'acord amb allò es troba el Programa d'Integració Social, on es preveuen mesures específiques per a persones amb discapacitat i en un segon nivell ens trobem amb un paquet de mesures l?objectiu de les quals és potenciar els mecanismes que permeten l'accés al món del treball d'aquestes persones.  
Aquestes mesures no són, certament, tina novetat, ja que des del moment en què es realitzaren les transferències en la gestió de programes d'Integració Laboral del Minusvàlid s'han estat articulant una sèrie de normes que permetran l'accés a les ajudes convocades.  
En sintonia amb la filosofia del programa d'Integració Social es troba l?Ordre que, per al proper exercici, encara que amb ànim de permanència, refon i modifica les corresponent als exercicis 1989 i 1990.  
L?Ordre de 25 de gener de 1989 (DOGV de 20.02.89) de la Conselleria de Treball i Seguretat Social regula els requisits i les condicions per tal de concedir les ajudes establertes per a la integració laboral del minusvàlid. Aquesta norma, vigent com a conseqüència, entre d'altres causes, de la promulgació del Decret 192/1989, de 22 de desembre del Consell de la Generalitat Valenciana que alterava substancialment el sistema de pagament de les subvencions concedides a càrrec del capítol IV dels Pressupostos de la Generalitat per tal de possibilitar els lliuraments amb anteriorment a la justificació pels beneficiaris de l'aplicació dels esmentats fons.  
Igualment es modificaren els articles relatius als requisits per accedir a les distintes ajudes i al pagament i a la justificació d'aquestes.  
D'altra banda, s'hi introdueix com a novetat, per als Centres Especials d'Ocupació que complesquen unes característiques específiques per llur activitat econòmica o per raó de la minusvàlua dels treballadors que s'hi integren, la possibilitat de concertar contractes de treball per a la formació, amb un tractament anàleg a l'actual a fi d'accedir a les ajudes per creació de llocs de treball.  
Aquesta mesura permetrà que una de les mancances afegides que més graven aquest col·lectiu, la manca de formació, no siga un obstacle a l'accés a una ocupació remunerada.  
Conseqüentment, i en nom d'una major claredat i coneixement de la norma que regule el Programa, es considera avinent la refosa de les citades ordres en un sol text que reculla les modificacions realitzades, alhora que s'introdueixen altres per facilitar la gestió de les ajudes que per assistència tècnica i manteniment s'hi preveuen.  
Per tot això, i fent ús de les facultats que em confereix la Llei 5/1983, de 30 de desembre del Govern Valencià i el Decret 36/1988, de 21 de març del Consell de la Generalitat Valenciana.  
ORDENE  
Article primer Ajudes  
S'estableix, en l?àmbit de la Comunitat Valenciana, un programa dirigit a promoure i a facilitat la Integració Laboral del Minusvàlid per mitjà de diverses ajudes que possibiliten la viabilitat i l?estabilitat de projectes generadors de llocs de treball que s'han d'ocupar per persones afectades de qualsevol mena de minusvàlua.'  
Amb aquesta finalitat les ajudes es podran destinar a:  
a) Creació de llocs de treball en Centres Especials d'Ocupació.  
b) Manteniment dels llocs indicats en l'apartat anterior.  
c) Facilitar l?establiment com a treballadors «autònoms» o pel seu compte a minusvàlids desocupats.  
CREACIO DE LLOCS DE TREBALL  
Article segon. Centres Especials d'Ocupació  
Les ajudes previstes en aquest article tenen com a finalitat recolzar projectes generadors d'ocupació, de caràcter estable, per a treballadors minusvàlids mitjançant la creació o ampliació de Centres Especials d'Ocupació.  
1. Amb aqueixa finalitat es podran concedir les ajudes següents:  
1.1. Subvencions- a la contractació, en casos de projectes de reconegut interés social, en què la inversió en actius fixos siga un element de raonable consideració.  
1.2. Subvencions per a la reducció parcial d'interessos, fins a 6 punts, dels préstecs que s'obtinguen de les entitats de crèdit que tinguen subscrit amb aquesta finalitat conveni amb el Ministeri de Treball i Seguretat social, amb la Conselleria de Treball i Seguretat Social o s'hagen adherit a un acord març amb la Generalitat Valenciana.  
Els préstecs tindran com a finalitat el finançament dels projectes indicats en l?epígraf anterior, i llurs condiciones i característiques les vigents en cada moment en els esmentats convenis.  
1.3. Subvencions per a assistència tècnica, entenent-se per aquesta les destinades a assessorament i/o formació empresarial, realització d?estudis de mercat, organització i viabilitat, contractació de personal de direcció i tècnics, elaboració i redacció de projectes i en general totes les accions destinades a afavorir la viabilitat de la iniciativa empresarial.  
L?assistència tècnica podrà ser concedida d'ofici, quan l?estudi de l?expedient així ho aconselle, o a instància: de part, i es podrà realitzar amb caràcter singular per a cada centre o concertar-se conjuntament amb un sector.  
L?import de la subvenció no podrà superar el 80% del cost de l?assistència tècnica quan es concedesca a instància de part, i podrà assolir la totalitat si es promou d'ofici.  
2. Les subvencions assenyalades en l'apartat anterior no podran superar en còmput global la quantia de dos milions de pessetes (2.000.000 PTA) per lloc de treball que ha de crear-se, llevat que, excepcionalment, ho autoritze l?Hble. Conseller de Treball i Seguretat Social.  
3. Els projectes en què, per l'activitat econòmica, que s'hi ha de realitzar, o, per la mena o grau de minusvàlua dels treballadores integrats al centre, es requeresca d'un especial pla formatiu, es podran concertar contractes de treball per a la formació que, sense perjudici d'allò disposat en el Reial Decret 1368/85, de 17 de juliol, hauran de complir les característiques més avall indicades per tal de poder optar a les ajudes establertes en aquest article:  
- Duració del contracte, fins a un any.  
- Jornada lectiva, fins a 2/3 de l?habitual.  
- El salari meritat ho serà sobre la base de la jornada laboral realitzada, en còmput mensual.  
4. Podran ser beneficiaris d'aquestes ajudes els Centres Especials d'Ocupació o llurs promotors, qualsevulla que siga la forma jurídica que aquells adopten.  
Article tercer. Ocupació Autònoma  
Els minusvàlids en situació de desocupació que desitgen establir-se com a treballadors autònoms o pel seu compte podran accedir a les subvencions següents:  
1. Subvencions de 400.000 PTA que contribuesquen a garantir uns ingressos durant l?inici de l'activitat laboral.  
2. Subvencions per tal de reduir interessos segons allò assenyalat en l?epígraf 1.2 de l'article segon.  
MANTENIMENT DE LLOCS DE TREBALL  
Article quart  
Els Centres Especials d'Ocupació, a fi de facilitar el manteniment dels llocs de treball, i de possibilitat llur sanejament econòmic podran obtenir les ajudes següents:  
1.1. Subvenciones del cost salarial, per un import màxim del 50% del salari mínim interprofessional, corresponent als llocs de treball ocupats per minusvàlids que realitzen una jornada laboral ordinària.  
1.2. En els Centres Especials d'Ocupació on el contracte de treball inicialment subscrit siga l?indicat en l'apartat 3 de l'article 2 tindran dret a una subvenció salarial proporcional a la jornada laboral pactada en els termes assenyalats en l'apartat anterior.  
2.1. Bonificació de la totalitat de la quota empresarial de la Seguretat Social, inclosa la corresponent a les contingències d'accidents de treball i malaltia professional i quotes de recaptació conjunta.  
Aquestes bonificacions seran deduïdes directament pels Centres Especials d'Ocupació d'acord amb la normativa vigent en aquesta matèria.  
2.2. Els CEO esmentats en els articles 2.3 i 4.1.2. tindran dret a la bonificació del 100% de la quota empresarial de la Seguretat Social amb exclusió de les corresponents a les contingències comunes.  
3. Subvencions per a l'adaptació de llocs de treball i eliminació de barreres arquitectòniques amb un límit de tres-centes mil pessetes (300.000 PTA) o el 80% del cost, per lloc de treball afectat.  
4. Subvenciones per una sola vegada, destinades a sanejar i equilibrar financerament i pressupostàriament el centre en els termes i condiciones previstos en el Decret 2273/85, de 4 de desembre, pel qual s'aprova el Reglament dels Centres Especials d'Ocupació i Ordre Ministerial de 21 de febrer de 1986.  
5. Subvencions per assistència tècnica destinada primordialment a:  
a) Contractació de personal de direcció, tècnic i/o de suport terapèutic.  
b) Auditories o informes econòmics.  
c) Qualssevulla altres que tinguen com a finalitat elevar els nivells de productivitat i rendibiltiat, i també procurar la prestació de serveis d?ajust personal i social que requeresquen els treballadores minusvàlids.  
Aquestes subvencions es concediran en els termes previstos en l'apartat 1.3 de l'article 2.  
REQUISITS I PROCEDIMENT  
Article cinqué. Subvencions per creació de llocs de treball. Requisits  
1. Per tal d'accedir a les ajudes establertes per l'article 2 d'aquesta ordre, els titulars o promotors dels Centres Especials d'Ocupació hauran d'acreditar el compliment dels requisits següents:  
- Els projectes presentats hauran de tenir viabilitat tècnica, econòmica i financera.  
- Comportaran la generació d'ocupació estable.  
- Els llocs de treball la creació dels quals es subvencione hauran de ser coberts per minusvàlids desocupats inscrits en les oficines de col·locació de l'INEM.  
2. Les persones que desitgen optar a les ajudes que preveu l'article 3 per a llur establiment com a treballadors autònoms hauran d'acreditar:  
- Llur condició de minusvàlids mitjançant resolució o certificat de l'organisme competent en la matèria.  
- Figurar inscrit com a desocupat amb antelació a la sol·licitud de les ajudes.  
Així mateix, haurà d'assumir el compromís d'iniciar l'activitat laboral pel seu compte en un termini màxim de dos mesos, comptadors a partir de la notificació de la resolució que atorgue les ajudes, llevat de causa de força major degudament acreditada.  
Article sisé. Ajudes per a manteniment de llocs de treball. Requisits  
1. A fi d'accedir a les ajudes salarials i de Seguretat Social que estableix l'article quart, els Centres Especials d'Ocupació hauran d'estar al corrent en el compliment de llurs obligacions amb la Seguretat social.  
També hauran d'estar al corrent en el pagament de les retribucions els treballadors pels que es sol·licita la subvenció.  
2. Pel que fa a les ajudes previstes en els apartats 3, 4 i 5 del citat article, el sol·licitant haurà d'acreditar objectivament i raonablement la necessitat d'aquestes.  
Quan se sol·licite l'ajuda indicada en l'apartat 4 es requerirà, a més, la presentació d'un informe econòmic, relatiu, a la situació del centre, elaborat per empresa o professional qualificat.  
Article seté. Requisits comuns per a les ajudes que preveuen els articles segon i quart  
1. Els Centres d?Ocupació que insten les ajudes indicades hauran de complir, a més dels assenyalats en els articles precedents, els requisits següents:  
- Ser qualificats i inscrits en el Registre Administratiu creat per Ordre de la Conselleria de Treball i Seguretat social, de 10 d'abril de 1986. En el supòsit que el centre es trobe incurs en expedient de desqualificació, no podrà instar sol·licitud de les ajudes previstes en aquesta ordre.  
Haver realitzat, si s'escau, la justificació documental d'acord amb l'article 5 de l'Ordre de 10 d'abril de 1988 citada.  
Article vuité. Procediment i documentació  
1. Les sol·licituds dirigides al Director General d'Ocupació i Cooperació es formalitzaran, per triplicat exemplar, en els models que a l'efecte editarà la Conselleria de Treball i Seguretat Social.  
La presentació es farà davant la Direcció Territorial de Treball corresponent, sense perjudici d?allò previst en l'article 66 de la Llei de Procediment Administratiu, adjuntant-hi la documentació complementària que en cada cas s'indique.  
2. Les direccions territorials instruiran l'avinent expedient després de verificar la documentació aportada. Quan aquesta estarà incompleta, l?interessat serà requerit d'acord amb els articles 71 ó 99 segons escaiga, de la Llei de Procediment Administratiu.  
Article nové. Presentació  
1. Per a les ajudes per creació de llocs de treball en CEO i establiment com a treballadors autònoms, el termini de presentació serà el comprés des del començament de la vigència d'aquesta ordre fins al 31 d'octubre, inclusivament.  
2. Les sol·licituds d'ajuda per a manteniment de llocs de treball es presentaran:  
a) Les indicades en els apartats 1, 2, 3 i 5 de l'article quart, en el mes de febrer pels centres que ja estiguen funcionant.  
Els centres que encenten llurs activitats amb posterioritat, formularan les peticions de subvencions citades en el termini d'un mes des de l?inici d'aquelles. Amb aquesta finalitat, s?entendrà data d'inici d'activitats l'assenyalada en la sol·licitud d'inscripció del centre en la Seguretat Social.  
b) Les sol·licituds de subvenció indicades en l'article quart, apartats 4 i 5 paràgrafs b) i c) es presentaran simultàniament a la justificació de comptes a què fa referència l?últim paràgraf de l'article setè. '  
Article deu. Resolució i pagament  
1. La Direcció General d'Ocupació i Cooperació adoptarà la Resolució que pertoque a la vista de l?expedient i de les necessitats reals que se?n desprenguen.  
La Resolució dictada haurà d'indicar la forma de pagament de la subvenció concedida i la seua justificació.  
També, en aquesta resolució la Direcció General d'Ocupació i Cooperació podrà exigir la constitució de garanties reals o personals a fi de preservar el que s'hi estableix i la correcta aplicació dels fons.  
Quan es tracte de subvencions financeres, el pagament d'aquestes podrà endossar-se, simultàniament a la notificació de la resolució, a l?entitat de crèdit que hagués concedit el préstec objecte de subvenció al beneficiari, per tal d'amortitzar el principal fins a on arribe.  
DISPOSICIO ADDICIONAL  
La Concessió i quantia de les ajudes regulades en aquesta Ordre estaran condicionades, a més del compliment dels requisits assenyalats, a l'existència del crèdit pressupostari per a elles, disponible en la línia de subvencions 403/001/91 del programa 322.10  
DISPOSICIONS FINALS  
Primera  
Queden derogades les Ordres d?aquesta Conselleria de Treball i Seguretat Social de 25 de gener de 1989 (DOGV 20.02.89) i de 6 de febrer de 1990 (DOGV 01.03.90).  
Segona  
Aquesta Ordre entra en vigor el dia 1 de gener de 1991.  
València, 10 de desembre de 1990.  
El Conseller de Treball i Seguretat Social,   
MIQUEL DOMENECH I PASTOR


Còpia Permalink ELI